Fridtjof Nansen-klassen

**Fridtjof Nansen-klassen** er det norske Sjøforsvarets fregattklasse, og ble bygget på det spanske verftet Navantia (tidligere Bazan). Totalkostnaden på hele prosjektet som inkluderte fem fregatter og seks NH90-helikoptre var 21 milliarder kroner. Fregattprosjektet var det største investeringsprosjektet i Forsvaret noensinne.
Fregattene dekker pennantnumrene F&nbsp;310 til 314, og er oppkalt etter norske oppdagere: Fridtjof Nansen, Roald Amundsen, Otto Sverdrup, Helge Ingstad og Thor Heyerdahl.

## Historikk

Den første fregatten KNM «Fridtjof Nansen» ble sjøtestet og gikk for egen maskin 27. juni 2005. Det spanske verftet som bygde fregattene var i dype økonomiske problemer, og etter flere forsinkelser ble fartøyet overlevert 5. april 2006 og seilte inn Oslofjorden 1. juni 2006.

Fregatt nummer to, KNM «Roald Amundsen» ble sjøsatt og døpt 25. mai 2005 og overlevert til Sjøforsvaret 21. mai 2007. Kutting av det første stålet til den femte fregatten KNM «Thor Heyerdahl» startet 19. april 2005.

«Helge Ingstad» kolliderte 8. november 2018 med tankskipet MT «Sola TS» i Øygarden, og ble liggende delvis sunket med store skader. Dette fartøyet ble senere hugget opp.

## Strategi
Fridtjof Nansen-klassen skiller seg fra den førti år gamle Oslo-klassen på en rekke måter. Fartøyene er langt større og tyngre, og har i tillegg langt flere elektroniske og automatiserte systemer. Fartøyenes angulerte flater har til oppgave å redusere fartøyenes radarsignatur, det vil si å gjøre fartøyet vanskeligere å oppdage på radar, samt vanskeligere å lede radarstyrte våpen mot. Nansen-klassen er 38 meter lengre enn Oslo-klassen, og har to meter dypere dypgang. 

Fregattene har mulighet til å bære med helikoptre, som kan deployere dyppesonar og egne lettvektstorpedoer. Sammen med nytt sonarutstyr gjør dette fregattene effektive til antiubåtkrigføring (ASW).

## Fartøyer

## Bilder

KNM Fridtjof Nansen-2006-06-01-side.jpg|KNM «Fridtjof Nansen» fortøyd i Oslo havn.
KNM Helge Ingstad.jpg|KNM «Helge Ingstad» til kai i Oslo, 2010
KNM Fridtjof Nansen 02.JPG|Nærbilde av KNM «Fridtjof Nansen»
HNoMS_Otto_Sverdrup.jpg|KNM «Otto Sverdrup», Portsmouth 2011.  


## Salg
I 2025 hadde Forsvarsmateriell samtaler med argentinske myndigheter angående salg av Nansen-klassen.

## Fremtidig fregattanskaffelse

I juni 2023 publiserte Forsvarsdepartementet *Forsvarssjefens fagmilitære råd 2023*, der forsvarssjef Eirik Kristoffersen anbefalte å erstatte Fridtjof Nansen-klasse fregattene og øke flåten til seks skip. Å levere en nye fregatt vil sannsynligvis være sentralt i regjeringens langsiktige plan om å bygge en ny overflatestyrkestruktur innenfor en bredere flåteplan. 

Regjeringen uttalte at de fremtidige fregattene skal anskaffes, driftes og vedlikeholdes i et strategisk partnerskap med en nær alliert som har sammenfallende strategiske interesser i Norges nærområder.

I Regjerings langtidsplan for forsvarssektoren fra april 2024 er det foreslått å erstatte klassen med fem nye fregatter + 1 i opsjon med samme fokus (antiubåtkrigføring) som Nansen-klassen. 

## Referanser


## Eksterne lenker
* Sjøforsvarets side for de nye fregattene
* Video av sjøsettingen av KNM Roald Amundsen